#let V = (
  "HV": (
    ("", "Jehdá ot dréva", "Svitíti svitíla ne terpjášče omračíšasja, na kresťí zašédšu tebí Slóve: zemľá že podvizášesja, i kámenije razsidášesja, cerkóvnoje blahoľípije razdirášesja posreďí, hróby otverzáchusja, mértviji vostajáchu, ád izdajáše vsjá súščyja dólu, bísy pobiždáchusja, i són vsím vmiňášesja smérť."),
    ("", "", "Jehdá plodovítyj ťá Christé vinohrád, razbójnik blahonrávnyj víďiv, lúčšij býsť razbójnik blahoiskúsen, i ukrádajet proščénije drévnich sohrišénij, ziló blahojestéstvenňi málym hlásom: tomú revníteli býti potščímsja. Jéže pomjaní i nás čelovikoľúbče, vsí zovúšče."),
    ("", "", "Sijájet jáko zvizdá na nebesí, v cérkvi božéstvennyj voístinnu krest tvój Christé, opaľája úbo bísy, vírnyja že prosviščája, i posramľája líca tebé raspénšich: ímže prarodíteli drévom voobražájuščim krestá, préžde ot rabóty izvél jesí, i ot kámene méd ssáti v pustýni sotvoríl jesí."),
    ("", "Jehdá ot dréva", "Vsím predstáteľnicu ťá čelovíkom, vsím pribížišče velíkoje, vsím zastúpnicu ťá pokazá, Vladýčice, christijánom, íže iz tebé v náše smišénije obólksja blahoutróbňi, i raspjátije i smérť nás rádi podját. Tohó úbo molí neprestánno, vsím očiščénije nizposláti prehrišénij, Bohonevístnaja."),
    ("", "", "Drévle Ďíva i áhnica, zrjášči iz čréva jejá, na drévi povíšena, jáko osuždéna so dvimá osuždénnoma, vosklicájušči hlahólaše: Sýne i Bóže mój, stránno vídimoje strášnoje tájinstvo: obáče múdrosti tvojejá bézdnu ispytáti niktóže móžet: pojú tvojé dolhoterpínije."),
    ("", "", "Hďí tvojehó viďínija blahoľípije? Hďí krasotá skrýsja dobróty tvojejá, Sýne? Káko íže dobrótoju neizrečénnaja sotvorívyj Bóže, krásnyj v dobrótach, za vsjá čelovíki, bezsláven i bezčésten na drévie vísiši, vída, ni dobróty ne imíjaj, čádo? Predóbraja Ďíva vopijáše, steňášči i pláčušči."),
    ("Krestobohoródičen", "", "Zájde svitílov zarjá, zemným svítom pobíždšisja, obnážšimsja na kresťí: pobiždájetsja úbo prísno chúždšeje bóľšim, i lúčšemu méňšeje dajét místo, káko úbo ne podobáše sviťášču Christú, skrýtisja zarí čúvstvenňij? Dostójnym hlahólaše, ťá zrjášči prečístaja, svitílom svíta."),
  ),
  "S": (
    ("", "", "Spasí mja Christé Spáse, síloju kréstnoju, spasýj Petrá v móri, i pomíluj mjá Bóže."),
    ("", "", "Da ráspnetsja vopijáchu, íže tvojích darovánij prísno naslaždájuščijisja, i zloďíja vo blahodáteľa místo prošáchu prijáti, íže právednikov ubíjcy: molčál že jesí Christé, terpjá ích surovstvó, postradáti choťá, i spastí nás jáko čelovikoľúbec."),
    ("Múčeničen", "", "Lícy múčeničestiji protívišasja mučítelem, hlahóľušče: mý vójinstvujem carjú síl, ášče i ohňú i múkam predáste nás: no ne otmetájemsja Tróičeskija síly."),
    ("Krestobohoródičen", "Jehdá ot dréva", "Boľízni preterpívši mnóhija v raspjátiji Sýna i Bóha tvojehó prečístaja, steňáše, slezjášči i vosklicájušči: uvý mňí čádo sládkoje, bez právdy káko stráždeši, choťá izbáviti jáže ot Adáma zemnoródnyja? Ťímže prečístaja Ďívo, tebé mólim víroju: mílostiva nám tohó soďílaj."),
  ),
)

#let P = (
  "1": (
    ("", "", "Hrjadíte ľúdije, pojím písň Christú Bóhu, razďíľšemu móre, i nastávľšemu ľúdi, jáže izvedé iz rabóty jehípetskija, jáko proslávisja."),
    ("", "", "Slóvo mojehó priobrítenija otňúd ňísť k pisnoslóviju vsečístaja, jáko pokryvájet mjá hrichóv mojích ťmá: no o Bohorodíteľnice uťisňájema prijimí mja."),
    ("", "", "Pod tvój pokróv pribiháju prečístaja, ot hrích bezčíslennych v konéc, i Bóha i Vladýku blahopremínna sotvorí čístaja, i spasí mja."),
    ("", "", "Tý mňí Vladýčice téploje očistílišče, k tebí pribihája spasúsja, i priobrjášču dušévnoje spasénije: móžeši bo vsjá, jáko súšči Máti vsích Bóha."),
    ("", "", "Íže dušám ľstéc, privlečé mja v pohíbeľnyj róv: no mňí prostrí deržávnuju tvojú rúku, Bohoródice Ďívo, i skóro ko svítu vozvedí."),
  ),
  "3": (
    ("", "", "Utverdí nás v tebí Hóspodi, drévom umerščvéj hrích, i strách tvój vsadí v serdcá nás pojúščich ťá."),
    ("", "", "Vo mnóhija vpád razbójniki okajánnyj, obnažén bých, ujázvlen že i ostávlen: no tý Bohoródice čístaja, ne prézri mené."),
    ("", "", "Obnaží Adáma préžde zmíj, preľstív drévom, nýňi že udóbno pľiní dúšu mojú: moľúsja tí Vladýčice, uščédri mjá."),
    ("", "", "Nýňi tebí mojá prinošú tájnaja, ístinňij predstáteľnici mojéj i pokróvu: jáko da sijá mňí ne obličít Sýn tvój, na suďí právedňim svojém."),
    ("", "", "Pomíluj nás čístaja, pomíluj: íbo ot ďíl spasénija otňúd ňísť nám. Ťímže víroju téploju k tebí vopijém: pomíluj rabý tvojá."),
  ),
  "4": (
    ("", "", "Pojú ťá, slúchom bo Hóspodi, uslýšach i užasóchsja, do mené bo ídeši, mené iščjá zablúždšaho. Ťím mnóhoje tvojé snizchoždénije, jéže na mjá, proslavľáju mnohomílostive."),
    ("", "", "Boľášča mjá neiscíľno Vladýčice, i obniščávša ne prézri: no dážď mí jeléj bláhosti tvojejá Ďívo, i tvojími promyšléňmi obohatí mja, jéže ot Bóha zlátom netľínnym."),
    ("", "", "Dóbrych vsích obnažíchsja, i ležú vo zlých, obólksja páče vsích drévle pádšich: i nýňi préžnimi ukrasí mja, i vtorých izbávi Bohonevísto."),
    ("", "", "Bludnícu prevzydóch v bluďích, i mytarjá lichoímstvom vsehdá, slóvom i izvolénijem: no úbo obojú pokajánije, préžde koncá sťažáti mí Vladýčice spodóbi."),
    ("", "", "Vodvoríchsja v pustýni pečáľňij, udalíchsja ot tebé Bohorodíteľnice, któ dást mí kriľí, i poleščú, i priidú k tebí nadéždi mojéj, spasájuščej malodúšije mené okajánnaho?"),
  ),
  "5": (
    ("", "", "Svíta podáteľu, i vikóv tvórče Hóspodi, vo svíťi tvojích poveľínij nastávi nás: rázvi bo tebé inóho Bóha ne znájem."),
    ("", "", "Jáko nevečérnij svít ot čréva tvojehó Vladýčice, súščym na zemlí vozsijávšij, smrádnuju dúšu mojú ozarí čístaja, i otžení vsjáku mhlú sérdca mojehó."),
    ("", "", "Nóšč mjá pokryvájet ľútaja lukávych mojích i zlých ďijánij, no vopijú ti Vladýčice: nastávi mjá k svítu božéstvennomu tvojehó Sýna i Vladýki vsepítaja."),
    ("", "", "I mené prijimí čístaja, jákože blúdnaho sýna priját tvój Sýn i ziždíteľ vsjáčeskich, vopijúščaho s ním: sohriších voístinnu, i spasí mja Vladýčice."),
    ("", "", "Ujazvívšejesja mojé sérdce prilóhi lukávaho, prečístaja, jáko mílostiva iscilí, na kresťí plótiju ujázvlennaho, neizhlahólanno róždši."),
  ),
  "6": (
    ("", "", "V bézdňi hrichóvňij vaľájasja, neizsľídnuju milosérdija tvojehó prizyváju bézdnu, ot tlí Bóže mjá vozvedí."),
    ("", "", "V róv hrichóvnyj vpadóch, i k nezabyvájuščemu ne vziráju Bóhu, stráchom oderžím: no k tebí primetájusja Bohonevísto."),
    ("", "", "Pokrývšejesja ľúťi sérdce mojé nedovídomych prehrišénij voľnóju, vsesíľnoju tvojéju molítvoju Bohoródice Ďívo okormí."),
    ("", "", "Krasotú mňí víďiti slávy tvojejá spodóbi, jehdá ot plóti mojejá choščú razlučítisja, jáko utverždénije mojé Vladýčice: da otsjúdu uvím ostavlénije."),
    ("", "", "Napástej i bíd i skorbéj izbávi rabý tvojá, svjatája Vladýčice, jáže k Bóhu tvojími molítvami, víroju k tebé pribihájuščyja."),
  ),
  "S": (
    ("", "", "Ťá veličájem Bohoródice, vopijúšče: rádujsja žézle, ot nehóže bezsímenno Bóh prozjabýj, pohubí na dréve smérť."),
  ),
  "7": (
    ("", "", "Óbrazu zlatómu na póli Deíri služímu, trijé tvoí ótrocy nebrehóša bezbóžnaho veľínija, posreďí že ohňá vvérženi, orošájemi pojáchu: blahoslovén jesí Bóže otéc nášich."),
    ("", "", "Nýňi tščítsja zijája vráh prijáti mjá vo utróbu svojú: íbo prinošájet mí otvsjúdu iskušénija i síti, vés presikája, spích mój: no predvarívši izbávi mjá Ďívo Máti, ot tohó navíta lukávaho."),
    ("", "", "Oskverňájet i smuščájet čúvstvija i úm sopostát, i v róv otčájanija svestí mja tščítsja. Ťímže vopijú ti jedíňij: pribížišče mojé Bohonevísto, izbávi mjá ot rukí sehó ľstívaho."),
    ("", "", "Íže drévle trí júnoši ot péšči horjáščija, Christé mój, izbavléj, sám Slóve, i mené moľbámi neiskusobráčnyja Mátere tvojejá ot plámene, jehóže razžehóch bezmírnymi zlými, izbávi i orosí."),
    ("", "", "Véščno obrít sérdce mojé tlíteľ, umertví jé: no tý mja úbo síloju božéstvennoju odoždí neiskusobráčnaja Máti, i pobidíti mí spodóbi sehó, jáko da víroju zovú ti: blahoslovénnaja, jáže Bóha plótiju róždšaja."),
  ),
  "8": (
    ("", "", "V péšč óhnennuju ko otrokóm jevréjskim snizšédšaho, i plámeň v rósu prelóžšaho Bóha, pójte ďilá jáko Hóspoda, i prevoznosíte vo vsjá víki."),
    ("", "", "Mnóhimi zlými moími pohorblén býv ľúťi, mnóžestvom ťahót, i óko mojé otňúd na nebesá ne smíju vozvestí, no vopijú ti: pomíluj jedína Bohoródice, mené pádšaho."),
    ("", "", "Vóňže vpadóch hňív tvojehó Sýna i Bóha, čístaja izbávi mjá: i v čás, vóňže chóščet tvoríti ispytánije, búdi mí pómošč prečístaja, i ot šúich kózlišč izbávi mjá."),
    ("", "", "Umerščvlénnaho mjá mýslenno, ot bezčíslennych mojích zól, vozdvíhni Bohonevísto otrokovíce: i moľbóju tvojéju izbávi mjá ot vsjákija prélesti dušetľínnaho vrahá i ubíjcy."),
    ("", "", "Zloneisprávlennaja dušé, káko očerníla jesí zľí pérvuju dobrótu? Káko otvérhla jesí vsjá, jáže k ziždíteľu tvojemú obíty, i prijála jesí zlóbnaja? No hrjadí i pritecý blahočéstno k Bohoródici."),
  ),
  "9": (
    ("", "", "Ot Bóha Bóha slóva, neizrečénnoju múdrostiju, prišédšaho obnovíti Adáma, jádiju v tľínije pádšaho ľúťi, ot svjatýja Ďívy neizrečénno voplotívšahosja nás rádi, vírniji jedinomúdrenno písňmi veličájem."),
    ("", "", "Ďíly ťážkimi čúvstva oskverních voístinnu, i vsehó studoďijánija ispólnen jésm: no očísti úbo prečístaja, vrémja mňí isprošájušči blahoumilénija, da neprestánno ťá veličáju."),
    ("", "", "Tý mja Bohoródice, opravdáj, jehdá javjátsja ďilá sokrovénnaja kojehóždo jávi, ímaši bo voístinnu sílu: i ťmý mjá izbávi i vo straňí učiní svíta molítvami tvojími, iďíže jésť rádosť neizhlahólannaja."),
    ("", "", "Moľú ťa Slóve, préžde prišéstvija koncá pokajánije mí dáruj téploje, i umilénije slezám, cilomúdrije vkúpi i smirénije, i ľubóv božéstvennuju, i stádu tvojemú ustrojénije, moľbámi róždšija ťá."),
    ("", "", "Úmnych že i čúvstvennych, preminúvši Ďívo slávoju i čéstiju, rázvi Bóha, ne omerzí mené preminúvšaho v prehrišénijich, vétchich že i nóvych čelovík sohríššich na zemlí: no tvojéju molítvoju spasí mja."),
  ),
)

#let U = (
  "S1": (
    ("", "", "Spasénije soďílal jesí posreďí zemlí Christé Bóže, na kresťí prečísťiji rúci tvoí prostérl jesí, sobirája vsjá jazýki, zovúščyja: Hóspodi, sláva tebi."),
    ("", "", "Ímže óbrazom pľiníl jésť vráh Adáma drévom sňídnym: tákože Hóspodi, sám pľiníl jesí tý vrahá drévom krestnym, i strástiju tvojéju: na sé bo prišél jesí vtorýj Adám, vzyskáti zablúždšaho, i oživíti uméršaho: Bóže sláva tebí."),
    ("Krestobohoródičen", "", "Ťá veličájem Bohoródice vopijúšče: rádujsja žézle, ot nehóže bezsímenno Bóh prozjabýj, pohubí na dréve smérť."),
  ),
  "S2": (
    ("", "", "Životvorjáščij krest tvojejá bláhosti, jehóže darovál jesí nám nedostójnym Hóspodi, tebí prinósim v molítvu: spasí hrád tvój, mír dárujaj Bohoródicy rádi, jedíne čelovikoľúbče."),
    ("", "", "Prosvitívyj zemnája krestóm i prizvávyj na pokajánije hríšnyja, ne otlučí mené stáda tvojehó, Pástyrju dóbryj: no vzyščí mené zablúždšaho Vladýko, i svjatómu tvojemú stádu sopričtí, íže jedín bláh i čelovikoľúbec."),
    ("", "", "Íže prosvitívyj svjatýja tvojá páče zláta, i proslávivyj prepodóbnyja tvojá, jáko bláh: ot níchže umolén byvája Christé Bóže, žízň nášu umirí, jáko čelovikoľúbec, i molítvu isprávi jáko kadílo, íže jedíne vo svjatých počivájaj."),
    ("Krestobohoródičen", "<NAME>", "Ďíva i Máti tvojá, Christé, na kresťí zrjášči ťá mértva prostérta, pláčušči hórko hlahólaše: Sýne mój, čtó strášnoje sijé táinstvo? Íže vsím dárujaj živót víčnyj, vóleju na kresťí káko umiráješi smértiju ponósnoju?"),
  ),
  "S3": (
    ("", "<NAME>", "Raspjátisja preterpíl jesí nás rádi, i mértv býti Iisúse žiznodávče, jáko da rukú tvojéju sozdánije ot smértnaho osuždénija izbáviši, jáko blahoutróben Bóh i čelovikoľúbec, za mnóžestvo ščedrót: íže jedín sýj bezhríšen."),
    ("", "", "Jáko razbójnik ispovíduju, i vopijú ti blahómu: pomjaní mja Hóspodi, vo cárstviji tvojém: i s ním mjá sopričtí, íže vóleju strásti nás rádi prijémyj."),
    ("Krestobohoródičen", "", "Čéstným krestóm Sýna tvojehó sochraňájemi, Vladýčice čístaja Bohoródice, vsják prilóh boríteľa vsí udóbňi pobiždájem: sehó rádi po dólhu ťá ublažájem, jáko <NAME>, jedínu upovánije dušám nášym."),
  ),
  "K": (
    "P1": (
      "1": (
        ("", "", "Vo hlubiňí postlá inohdá faraonítskoje vsevójinstvo preoružénnaja síla, voplóščšejesja že Slóvo vsezlóbnyj hrích potrebílo jésť, preproslávlennyj Hospóď, slávno bo proslávisja."),
        ("", "", "Prestupív pérvuju zápoviď drévle pervozdánnyj, ot sadá smérť objém: vozdvíhnuvyjsja že na drévo bezsmértnyj, i smérti vkusívyj, bezsmértije vsím čelovíkom darová."),
        ("", "", "Krestú vodruzívšusja na zemlí, nizpadé šatánije vrahá, i otňúd potrebísja: préžde že otrinovénnyj čelovík páki v ráj vchódit. Sláva tebí táko jedínomu blahoizvólivšemu Bóhu nášemu."),
        ("Múčeničen", "", "Jáko ovní, jáko áhncy slovésniji, vsí zakalájemi, i na údy nemílostivno ssikájemi prechváľniji múčenicy, i prineséni býste Zaklánomu jáko ovčáta: i nýňi cérkov svjatúju pervoródnych prosviščájete."),
        ("Múčeničen", "", "Krípkoje stojánije múdriji vsehdá tvorjášče, lukávyja vrahí nizložíste, mečí ssikájemi, i vo óhň i v vódu vmetájemi: ťímže blažénnyja končíny strastotérpcy spodóbistesja."),
        ("Bohoródičen", "", "svjaščénnyj ťá proróčeskij lík naricáše dvér neprochódnuju, zémľu izbránnuju, i hóru nesikómuju, prečístaja Vladýčice: Vladýku bo vsích rodilá jesí vóleju raspjátije plótiju prijémšaho."),
      ),
      "2": (
        ("", "", "Hrjadíte ľúdije, pojím písň Christú Bóhu, razďíľšemu móre, i nastávľšemu ľúdi, jáže izvedé iz rabóty jehípetskija, jáko proslávisja."),
        ("", "", "Vsí vírniji prijidíte, sohlásno vospojím Bohoródicu: tá bo Christá rodilá jésť páče umá čelovíča, i neprestánno mólit spastí vsích nás."),
        ("", "", "Íže óbraz Ótči ipostási, iz tebé priját smišénije Bohorodíteľnice, i istľívšij óbraz proslávi, i sehó nóva sotvorí."),
        ("", "", "Cheruvím čestňíjši súšči, i nebésnych krúh prevýšši bylá jesí: Bóha bo páče umá vo utróbi tvojéj bezstrástno vmistíla jesí."),
        ("", "", "Izbavlénije nášich hrichóv rodilá jesí blahodáteľa Hóspoda, izminívši mértvosť práotca Adáma, vozvelá jesí jestestvó k nebésnym."),
      ),
    ),
    "P3": (
      "1": (
        ("", "", "Procvilá jésť pustýňa, jáko krín Hóspodi, jazýčeskaja neploďáščaja cérkov, prišéstvijem tvojím v néjže utverdísja mojé sérdce."),
        ("", "", "Raspinájem pokolebál jesí vsjú tvár Hóspodi, i vírnyja utverdíl jesí, vospivájuščyja sílu tvojú, i neizrečénnoje Slóve snizchoždénije tvojé."),
        ("", "", "Ráj otvérzl jesí krestóm tvojím Vladýko, i razbójnika vvél jesí poznávšaho cárstvije tvojé, i bohátstvo božéstvennaho tvojehó blahoutróbija."),
        ("Múčeničen", "", "Procvitóša múčenicy jákože šipcý blahouchánniji, v mýslennych débrich, i zlosmrádnuju prélesť othnáša, i vírnych serdcá oblahoucháša."),
        ("Múčeničen", "", "Svitíľnicy vselénnyja, vírnych spasítelije svjatíji, svítlymi Dúcha zarjámi vsích prosvitíte, vás po dólhu ublážájuščich."),
        ("Bohoródičen", "", "Vozdvizájema na drévo žiznodávca víďašči, i vóleju umirájušča, vsím žízň podajúščaho, boľáše utróboju vseneporóčnaja."),
      ),
      "2": (
        ("", "", "Utverdí nás v tebí Hóspodi, drévom umerščvéj hrích, i strách tvój vsadí v serdcá nás pojúščich ťá."),
        ("", "", "Zlatúju jáko voístinnu kadíľnicu, i rúčku mánny, i Bóžiju hóru, i palátu krasnú božéstvennuju, ťá Ďívo imenújem."),
        ("", "", "Cérkov i svjáščénnoje žilíšče Slóva súšči Bohoródice: sohrišénij očistílišče, prečístaja, búdi mí prisnoďívo."),
        ("", "", "Ni jazýk zemnoródnych, ni úm bezplótnych vozmóžet roždestvó tvojé skazáti: výše jestestvá bo i smýsla, Bohoródice ziždíteľa rodilá jesí."),
        ("", "", "Utverždénije búdi i pribížišče, i pokróv Ďívo Bohorodíteľnice, víroju k tebí pribihájuščym, i Bóžiju ťá Máter provozviščájuščym."),
      ),
    ),
    "P4": (
      "1": (
        ("", "", "Prišél jesí ot Ďívy, ne chodátaj, ni ánhel, no sám Hóspodi voplóščsja, i spásl jesí vsehó mja čelovíka. Ťím zovú ti: sláva síľi tvojéj Hóspodi."),
        ("", "", "Uprazdníl jesí načálo ľútaho mirodéržca, na drévo voznosím, i kľátvu potrebíl jesí. Ťímže ťá slávim, íže tobóju spaséni, jedíne Hóspodi."),
        ("", "", "Rasprostérta na dréve víďivšeje ťá sólnce skrý svít, hóry i kámenije raspadóšasja, i zavísa cerkóvnaja razdrásja vsesíľne."),
        ("Múčeničen", "", "Umerščvľájemi, vrahá do koncá umertvíste, želézom strúžemi, kóžnaho umerščvlénija debeľstvá sovlekóstesja múčenicy Hospódni, i slávoju oblekóstesja."),
        ("Múčeničen", "", "Usikájemymi hlavámi múčenicy, užásno lukávych síl hlavý otsikóša, i prebyvájuščuju slávu nasľídovaša rádujuščesja."),
        ("Bohoródičen", "", "Vozsijá iz utróby tvojejá, otrokovíce neiskusobráčnaja, Ótčeje zarénije Christós, i prosvití vselénnuju, raspinájem, i bisóvskuju ťmú potrebíl jésť."),
      ),
      "2": (
        ("", "", "Prišél jesí ot Ďívy, ne chodátaj, ni ánhel, no sám Hóspodi voplóščsja, i spásl jesí vsehó mja čelovíka. Ťím zovú ti: sláva síľi tvojéj Hóspodi."),
        ("", "", "Kápľu mí umilénija odoždí Vladýčice, vzimájušči vsják sérdca mojehó znój, i pomyšlénija mojehó mútnyja potóki ustavľájušči."),
        ("", "", "Orúžijem mjá slastéj ujázvlena, i ležášča uránena, prečístaja ne prézri, no iscilí kopijém i króviju raspjátaho Sýna tvojehó i Bóha nášeho."),
        ("", "", "Obohatívši vladýčestvom vsjú tvár, ľúťi mjá obniščávša blahodátiju božéstvennoju uščédri: jáko da veličáju ťá, jáko blahúju mojú predstáteľnicu, vseneporóčnaja."),
        ("", "", "Prochladí mjá Ďívo pokajánijem, i odoždí sérdce mojé izsóchšeje znójem strastéj, izlivájušči na mjá jeléj i cilénije mílosti tvojejá."),
      ),
    ),
    "P5": (
      "1": (
        ("", "", "Chodátaj Bóhu i čelovíkom býl jesí Christé Bóže: tobóju bo Vladýko k svitonačáľniku Otcú tvojemú, ot nóšči nevíďinija privedénije ímamy."),
        ("", "", "Na kresťí prihvozdívsja, zemnája osnovánija pokolebál jesí, i kopijém probodájem, zmíja načalozlóbnaho zaklál jesí, i tóki spasénija vsím Christé istočíl jesí."),
        ("", "", "Ne terpíl jesí zríti zabluždájema, jehóže rukáma sozdáv, rúci rasprostérl jesí Slóve na drévi umerščvľájem, i oživíl jesí sehó drévom drévle uméršaho."),
        ("Múčeničen", "", "Drúzi Christóvy, tépliji čelovíkom zastúpnicy, cvíti čestníji, preudóbrenniji sosúdi Dúcha, múdriji strastotérpcy, dostójňi ublažájutsja."),
        ("Múčeničen", "", "Zakónno postradá lík svjatých tvojích stradálec, bezzakónnych posramí jedíne zakonodávče, síloju tvojéju, i skončáv tečénije, múčeničeski vinčásja."),
        ("Bohoródičen", "", "Javílasja jesí čístaja, po roždeství netľínna, Bóh bo iz tebé rodísja voploščájem: jehóže usmotrívši raspinájema, ne terpjášči, utróbnoju boľízniju vosklicála jesí."),
      ),
      "2": (
        ("", "", "Svíta podáteľu i vikóv tvórče Hóspodi, vo svíťi tvojích poveľínij nastávi nás: rázvi bo tebé inóho Bóha ne znájem."),
        ("", "", "Voploščénna iz tebé Bohorodíteľnice, vírniji poznáchom, bez símene Sýna róždšasja Bóha ístinna, i čelovíka jestestvóm. Ťímže ťá slávim."),
        ("", "", "Pod króv tvój, prečístaja, i zastuplénije vírniji vsehdá pribihájušče víroju, tebé rádi Ďívo, izbavľájemsja vsjákaho ľútaho obstojánija."),
        ("", "", "Izbávi nás iskušénij, i ot búri pomyšlénij prečístaja, vsjákaho hňíva, i vsjákaho hrichá, hláda že i hubíteľstva, i víčnaho Ďívo mučénija."),
        ("", "", "Predstáteľnice náša, spasénije i upovánije Vladýčice christiján súšči, spásáj ľubóviju ťá prísno vírno vospivájuščich Ďívo vsepítaja."),
      ),
    ),
    "P6": (
      "1": (
        ("", "", "Ko Hóspodu ot kíta Jóna vozopí: tý mja vozvedí iz hlubiný áda, moľúsja, da jáko izbáviteľu vo hlási chvalénija, ístiny že dúchom požrú tebí."),
        ("", "", "Na júnyja hlavý polóž dláni inohdá Jákov, krest propisováše, na némže Slóve rasprostérl jesí dláni: i ot rukí ľstívaho borcá izbávil jesí Christé čelovíčestvo."),
        ("", "", "Raspénšusja Christé tebí vsecárjú vóleju, cárstvujuščij hrích potrebísja: Adám že íže inohdá drévle iz rajá izhnánnyj, v tój vseľájetsja páki, tebé vospivája."),
        ("Múčeničen", "", "Krasný súšče v ránach svjaščénnyja, íže blahoľípijem ukrasívšyjasja nebésnym, voístinnu vozľúblennyja Hospódni múčeniki, nesumňínnym sérdcem vospoím."),
        ("Múčeničen", "", "Neuhasímu sviščú svojú sobľúdše, božéstvenniji múčenicy, napoíša bohátno krovmí svojími, i božéstvennaho čertóha polučíša vchód rádujuščesja."),
        ("Bohoródičen", "", "Pojém ťá vsepítaja, jáko Bóha róždšuju prepítaho, na drévi soprotivoborcá vrahá pohúbľša, i iz tlí izbávľšaho vospivájuščich tohó stradánija."),
      ),
      "2": (
        ("", "", "V bézdňi hrichóvňij vaľájasja, neizsľídnuju milosérdija tvojehó prizyváju bézdnu: ot tlí Bóže mjá vozvedí."),
        ("", "", "Íže vóleju vsjá soďílavyj, izvóli vo črévo neiskusobráčnyja vselítisja: i íže tľínijem boľáščyja, netľínijem obohatíl jésť, jáko milosérd."),
        ("", "", "Prevýšši výšnich síl, i svjaťíjši jesí preneporóčnaja, páče jestestvá vmistívši, nevmistímoje Slóvo vo črévo tvojé."),
        ("", "", "Na putí mja žitéjstem zabluždájušča, i v bezpútije částo vpádajušča hrichóvnoje, k stezí pokajánija Vladýčice nastávi mjá."),
        ("", "", "Ne prézri čístaja, moľbý náša, na ťá vozlóžšich nadéždu ráb tvojích: pribížišče bo Vladýčice, i dušám očistílišče tý jesí."),
      ),
    ),
    "P7": (
      "1": (
        ("", "", "Bohoprotívnoje veľínije bezzakónnujuščaho mučíteľa, vysók plámeň voznesló jésť: Christós že prostré Bohočestívym otrokóm rósu duchóvnuju, sýj blahoslovén i preproslávlen."),
        ("", "", "Orúžije jéže préžde obraščájemoje, pleščí mňí dajét, otnéľiže kopijém probodésja, na kresťí vozdvíženyj, blahoutróbne Hóspodi. Ťímže veličáju ťá, tvojéju čestnóju strástiju obrít bezstrástije."),
        ("", "", "Zmíj, íže Moiséjem vozvyšájemyj na drévo, božéstvennoje vozvyšénije proobražáše Christóvo, ľstívaho zmíja umertvívšaho, vsích že oživívšaho nás umertvívšichsja prestuplénijem."),
        ("Múčeničen", "", "Sýnove byvájete božéstvennym priobščénijem, beznačáľna rodíteľa Sýnu sobeznačáľnu svjatíji strásti prečísťij upodóbľšesja, ťímže brátiju vás naricájet, i nasľídniki cárstvija svojehó."),
        ("Múčeničen", "", "Na krest vozvyšájemi, jáko Vladýka, i kopijém probodájemi, i mečí ssicájemi, na óhň že i vódu razďiľájemi, i sdrobľájemi kolesý Bohonósniji rádovachusja múčenicy."),
        ("Bohoródičen", "", "Hrózd sozrívšij, jehóže nevozďílanno čístaja vozrastíla jesí na drévi jáko uzrí povíšena vzyváše: čádo mojé sládkoje, mstó iskápaj, ímže strastéj pijánstvo otímetsja."),
      ),
      "2": (
        ("", "", "Bohoprotívnoje veľínije bezzakónnujuščaho mučíteľa, vysók plámeň voznesló jésť: Christós že prostré Bohočestívym otrokóm rósu duchóvnuju, sýj blahoslovén i preproslávlen."),
        ("", "", "Kríposť mojá i pínije i spasénije, i izvístnoje zastuplénije, i sťiná neoborímaja: súšči Vladýčice, borjúščyja mjá démony poborí, prísno íščuščyja umertvíti mjá."),
        ("", "", "Bóha voplóščši ot ďívstvennych tvojích krovéj, obožívšaho Ďívo čelovíčestvo: ťímže mjá strasťmí oskvernénnaho, i istľívša vrážijimi kózňmi, izbávi molítvami tvojími."),
        ("", "", "Péšč proobražáše tvojé roždestvó vseneporóčnaja: ótroki bo ne opalí, jákože ni utróbu tvojú óhň nepostojánnyj. Ťímže mólim ťá: rabý tvojá ohňá víčnaho izbávi."),
      ),
    ),
    "P8": (
      "1": (
        ("", "", "Péšč inohdá óhnennaja vo Vavilóňi ďíjstva razďiľáše, Bóžijim veľínijem chaldéji opaľájuščaja, vírnyja že orošájuščaja, pojúščyja: blahoslovíte vsjá ďilá Hospódňa Hóspoda."),
        ("", "", "Króviju iz tvojích rébr netľínnych iskápavšeju Dolhoterpilíve, tvár osvjatísja: ríki že mnohobóžija izsušény býša: túčy že javíšasja blahočéstija, prélestej bezdóždije potrebľájuščyja."),
        ("", "", "Raspjátija tvojehó sólnce ustyďísja, i svojá lučý sokrý: kámenije že raspadóšasja, i ád nízu ustrašísja: právednych že dúsi vzyhrášasja, čájušče vsekonéčnaho Slóve izbavlénija."),
        ("Múčeničen", "", "Iscilénija vírnym tóčat ostánki moščéj strastotérpec, i vsehdá vrédy neudoboiscíľnych boľíznej iscilevájut: jáko díven jesí Hóspodi, zovém blahodárno, vo svjatých tvojích múčenicich."),
        ("Múčeničen", "", "Ustá zviréj, i vrénija konóbnaja, pomerzánija že i stúdeni, ťážesť znója, nohtéj isterzánija preterpíste tvérdostiju, i zatvorénija, i núždnuju smérť strastotérpcy. Ťímže so Christóm proslavľájetesja."),
        ("Bohoródičen", "", "Plóť iz tvojehó čréva prijémlet choťáj, i zrím byvájet nevídimyj, i raspjátije prijémlet, i kľátva naricájetsja, ot kľátvy izymája vsích Sýn tvój, Bohorádovannaja Vladýčice."),
      ),
      "2": (
        ("", "", "Drévle orosívšaho jevréjskija ótroki v plámeni, i opalívšaho Hóspoda chaldéji preslávno v ném, vospojém hlahóľušče: blahoslovíte i prevoznosíte jehó vo víki."),
        ("", "", "Žívo i nezavístno spasénije nám zemnoródnym, neskvérnaja áhnica, jáže porodilá jesi áhnca Bóžija, ne prézri mené zovúšča: blahoslovíte vsjá ďilá Hospódňa Hóspoda."),
        ("", "", "Božéstvennoje tvojé prečístaja, roždestvó obnoví nás, i vsích čáda pokazá i sýny dné i svíta, i spásšesja vzyvájem: blahoslovíte vsjá ďilá Hospódňa Hóspoda."),
        ("", "", "Živúju vódu porodilá jesí čístaja, ot ložésn ďivíčeskich, i ostavlénije istočíla jesí ot istóčnika iscilénij vírnym. Ťímže vsí zovém: blahoslovíte vsjá ďilá Hospódňa Hóspoda."),
      ),
    ),
    "P9": (
      "1": (
        ("", "", "Hrózd zrílyj žízni tý vozrastíla jesí čístaja: lozá bo jesí uslaždájušči zémľu blahími, júže pojúšče zovém: blahoslovíte vsjá ďilá Hospódňa Hóspoda."),
        ("", "", "Beznačáľna rodíteľa Sýn, Bóh i Hospóď, voplóščsja ot Ďívy nám javísja, omračénnaja prosvitíti, sobráti rastočénnaja: ťím vsepítuju Bohoródicu veličájem."),
        ("", "", "Iscilí sokrušénije i okajánstvo mojé tvojéju ránoju Slóve neizsľídovanne, i pohrebénnyj óbraz lukávymi strasťmí, očísti strástiju tvojéju, Hóspodi Bóže spasénija mojehó."),
        ("", "", "Víďin býl jesí voznosím, na kiparísi Vladýko, i na pévki, i kédri rádi bláhosti, jedín sýj svjatýja Tróicy, jedínu ipostás imýj vo dvojú jestestvú, da spáséši čelovíčestvo."),
        ("Múčeničen", "", "Krestóm jákože ščitóm oblékšesja múčenicy, nevredími javístesja, vsími strilámi soďílateľa zlóby. Ťímže nýňi tohó popirájete, tomú ruhájuščesja jáko chuďíj ptíci vsehdá."),
        ("Múčeničen", "", "Zemľá úbo zínuvši, króvi váša priját, nébo že božéstvennyja priját dúchi, i so óhnennymi čínmi božéstvennomu prestólu predstoité, strastonósny múčenicy, cerkóvniji stolpí nepokolebímiji."),
        ("Bohoródičen", "", "Istľívšeje obnovíla jesí jestestvó práotčeje, páče jestestvá róždši, i ďívstvujušči, jestestvú vsemú sozdáteľa: jehóže na kresťí povíšena drévle víďašči, vosklicála jesí prečístaja Máti Ďívo."),
      ),
      "2": (
        ("", "", "Ot Bóha Bóha Slóva, neizrečénnoju múdrostiju, prišédšaho obnovíti Adáma, jádiju v tľínije pádšaho ľúťi, ot svjatýja Ďívy neizrečénno voplotívšahosja nás rádi, vírniji jedinomúdrenno písňmi veličájem."),
        ("", "", "Čelovikoľúbija mjá božéstvennaho spodóbi otrokovíce, jáže jedína čelovikoľúbca Bóha, plóť ot tebé zaimovávša, neizhlahólanno róždši, izbávi mjá búduščaho plámene, i múki vsjákija, ľubóviju tebé slávjaščaho."),
        ("", "", "Jáko tvérduju predstáteľnicu, jáko upovánije i sťínu, i nadéždu, i pokróv tvérd, i neoborímoje utverždénije, i nebúrnoje pristánišče, jedínu krípkoje pribížišče sťažávše ťá vsí, spasájemsja vsepítaja."),
        ("", "", "Svít róždšaja božéstvennyj, mnóhimi pomračívšejesja strastéj naviďíňmi, i pomyšléňmi čuždáho, sérdce mojé prosvití otrokovíce, kápľu podajúšči mí prísno, ot skvérn hrichá Ďívo, očiščájuščuju mjá."),
      ),
    ),
  ),
  "ST": (
    ("", "", "Krestá tvojehó drévo Christé Bóže, drévo živótnoje pokazál jesí nám vírujuščym v ťá, i sím uprazdníl jesí deržávu imúščaho smérti: oživíl že jesí ný umerščvlénnyja hrichóm. Ťímže vopijém tí: blahodáteľu vsích, Hóspodi sláva tebí."),
    ("", "", "Vóleju obniščáv obniščánija rádi Adámova Christé Bóže, prišél jesí na zémľu ot Ďívy voplóščsja, i raspjátije prijál jesí, da nás svobodíši ot rabóty vrážija, Hóspodi sláva tebí."),
    ("Múčeničen", "", "Vsják hrád i straná čtút móšči váša, o strástotérpcy múčenicy: vý bo zakónno postradávše, vincý nebésnyja prijáste, i sehó rádi svjatítelem jesté pochvalá i cérkvam blahoľípije."),
    ("Krestobohoródičen", "Jehdá ot dréva", "Hrózd vsezrílyj čístaja, jehóže nevozďílanno vo utróbi nosíla jesí, na drévi jáko uzríla jesí sehó povíšena, rydájušči vosklicála jesí, i vzyvála: čádo, sládosť iskápaj, jéjuže otímetsja pijánstvo vsjákoje strastéj, blahodáteľu, mené rádi tebé róždšija, svoím blahoutróbijem umoľájem."),
  )
)

#let L = (
  "B": (
    ("", "", "Hlás tí prinósim razbójnič, i mólimsja: pomjaní nás Spáse, vo cárstviji tvojém."),
    ("", "", "Na krest voznésšusja tí Spáse, sovoznésl jesí vsé čelovíčeskoje jestestvó, neprestánno pojúščeje ťá."),
    ("", "", "Adámovo rukopisánije kopijém tvojím razdrál jesí, tohó napisúja v knízi živých čelovikoľúbče."),
    ("", "", "Podóbnicy bývše raspjátije Preterpívšemu, tohó óbščnicy i slávi javístesja múčenicy."),
    ("", "", "Otéc prebeznačáľnyj, Sýn sobeznačáľnyj, da pojétsja vo jedínoj čésti i slávi kúpno so svjatým Dúchom."),
    ("", "", "Na kresťí jáko víďivši, jehóže bez símene rodilá jesí, tohó dolhoterpínije otrokovíce, vospivála jesí slezjášči."),
  )
)